stanford-oval/wikipedia huggingface dataset:
Gondolan piiri

| Gondolan piiri |
| --- | --- |
 Gondolan piirin sijainti Mosambikissa.
Valtio:  Mosambik
Maakunta:  Manaca
Hallinto:  
 – hallinnollinen keskus:  Gondola
Pinta-ala:  2 767 km²
Väkiluku (2017):  213 114
Gondolan piiri on Mosambikin Manican maakuntaan kuuluva piiri (port. distrito). Sen väkiluku oli 213 114 (VL 2017). Vuosikymmen aiemmin asukkaita oli 262 412 (VL 2007). Väkiluvun pieneneminen sittemmin selittyy piirijaon ja piirin pinta-alan muutoksilla. Piirin hallintokeskus on Gondolan kaupunki.
Piirin pinta-ala on 2 767 neliökilometriä (4,5 % maakunnasta). Gondolan piiri oli aiemmin laajempi (2005 pinta-ala oli 5 739 km2), mutta maakunnan keskiosan piirijaon muutokset uusine piireineen ovat pienetäneet aluetta. Gondolan voitiin vuonna 2005 jakaa edelleen seitsemään hallintoalueeseen (port. posto administrotivas, P.A.).
Piirissä yleisin kieli oli vuonna 1997 paikalliskieliin kuuluva chitwe, jota noin 56 prosenttia väestöstä puhui äidinkielenään. Tuolloin väestöstä 44 prosenttia osasi puhua portugalia.
Piirin naapureita ovat lounaassa Macaten piiri ja maakuntakeskus Chimoio, lännessä Vanduzin piiri, pohjoisessa Báruèn ja Macossan piirit sekä idässä Sofalan maakunnan Gorongosan, Nhamatandan ja Buzin piirit.
Maaliskuun 14.-15. päivien välisenä 2019 yönä Beiran lähellä rantautunut sykloni Idai synnytti rankkasateita ja tulvia myös Manican maakunnassa. Esimerkiksi Gondolan piirikunnasta Beiraan johtava tieyhteys vaurioitui tulvien johdosta kulkukelvottomaksi.
Käännös suomeksi
Good News International Ministries

Good News International Ministries on Kenian Malindissa toimiva herätyskristillinen lahko. Sitä on myös kutsuttu nimellä Malindin kultti (engl. Malindi Cult).
Kirkon perusti Paul Mackenzie vuonna 2003. Sillä on myös oma ohjelma End Time Messages StarTimes-tv-palvelussa, jossa kerrotaan lähetettävän opetuksia, saarnoja ja profetioita lopun ajoista.
Kirkko sanoo seuraavansa William Branhamin opetuksia lopun ajoista.
Mackenzie joutui 1997–2003 neljä kertaa syytteeseen saarnoistaan, mutta hänet vapautettiin. Vuonna 2019 Mackenzie pidätettiin hänen kiihotettuaan Kenian hallituksen Huduma Namba -väestörekisterijärjestelmää vastaan ja verrattuaan sitä Pedon lukuun.
Vuonna 2017 lähes sata lasta pelastettiin Mackenzien kirkosta ja hänet ja muita kirkon jäseniä pidätettiin. Vihaiset Magarinin asukkaat polttivat yhden hänen kirkoistaan lokakuussa 2018. Mackenzie siirsi kirkkonsa Shakaholaan 2022.
Kirkko sai julkisuutta huhtikuussa 2023, kun viranomaiset kaivoivat ylös kymmeniä ruumiita ja tunnistivat 58 mahdollista hautaa. Ihmisten uskotaan paastonneen itsensä hengiltä Mackenzien opetusten mukaisesti.
Gaullismi

Gaullismi (ransk. Gaullisme) on ranskalainen 1940–1969 poliittinen ideologia, jonka juontuu kenraali Charles de Gaullen ajatuksista ja toimista. Nationalismille perustunut gaullismi on korostanut kansallisvaltioiden merkitystä etenkin ylikansallista Euroopan yhdentymistä vastaan. Gaullismi on toiminut myös yhdysvaltalaista vaikutusta vastaan. Gaullismiin on kuulunut suora vetoaminen kansaan.
Aate

Gaullismi luetaan yleensä oikeistoon, joskin myös eräät vasemmistolaiset ovat luonnehtineet itseään gaullisteiksi. Suurinta gaullismia kannattavaa puoluetta on yleensä kutsuttu gaullistipuolueeksi.
Aate > Ulkopolitiikka

Ulkopolitiikassa gaullismia on leimannut kansallisen itsenäisyyden ja riippumattomuuden tavoittelu, kuten lievä Naton ja Euroopan unionin vastustus. Perusteesinä on ollut, ettei Ranskan selviytyäkseen pitäisi olla riippuvainen mistään ulkovallasta. Siksi Ranska loi ydinpelotteen ja vetäytyi Naton toiminnasta. Samalla kiellettiin ulkomaisten joukkojen tulo Ranskan maaperälle, elleivät ne olleet ranskalaisessa komennossa, mitä Yhdysvallat paheksui. Vastaavasti de Gaulle esti Britannian EEC-jäsenyyden sillä maan katsottiin olevan Yhdysvaltojen määräysvallassa. Myös jonkinlainen suuruuden (grandeur) ja suurvalta-aseman tavoittelu on ollut pyrkimyksenä.
Saatuaan viidennen tasavallan myötä mieleisensä perustuslain de Gaulle hallitsi François Mitterrandin mukaan kuin maassa olisi jatkuva vallankaappaustila. Mitterrand ei kuitenkaan itsekään luopunut ydinaseista.
Aate > Sisäpolitiikka

Sisäpoliittisesti gaullismiin on kuulunut yhteiskunnallinen konservatiivisuus, taloudellinen dirigismi (valtiojohtoisuus) ja voluntarismi. Gaullismi on torjunut sekä vapaan kapitalismin että vallankumouksellisen sosialismin ja pyrkinyt kolmannen tien politiikkaan. Omaa taloutta on suojeltu protektionismilla, josta on nykyisin käytetty termiä taloudellinen isänmaallisuus (patriotisme économique).
Ilmentyminen

Gaullistipuolueeksi on nimitetty aluksi de Gaullen viidennen tasavallan Union des Démocrates pour la Républiqueta (1958–) ja sen hajottua 1980- ja 1990-luvuilla Jacques Chiracin Rassemblement pour la Républiquea (1976–), joka on nykyisin osa Union pour un Mouvement Populairea (2002–).
Chirac otti talouspolitiikakseen sekä dirigismin että laissez-fairen ja alkoi sitten kannattaa myös Euroopan yhdentymistä. Siksi oikeistossa esimerkiksi Charles Pasqua ei pitänyt Chiracia todellisena gaullistina. Gaullismilla on kuitenkin historiallista painoarvoa Ranskassa, ja se näkyy edelleen maan talouspolitiikan nationalismina.
Aiheesta muualla

Kurikkala, Maria: Ranska itse suurena vai suuren varjossa?  (Pro gradu -tutkielma)  Tampere:  Tampereen yliopisto, Politiikan tutkimuksen laitos, 2003.  Teoksen verkkoversio.
Rick Dickinson

Rick Dickinson (1957 – 24. huhtikuuta 2018) oli brittiläinen teollinen muotoilija, joka kehitti uraauurtavia tietokonemalleja 1980-luvulla. Merkittäviä esimerkkejä hänen suunnittelutyöstään ovat ZX81 -kotelo ja kalvonäppäimistö sekä ZX Spectrumin kuminäppäimistö.
Valtion Tykkitehdas

Rautpohjan tehtaan valimo vuonna 1947, edessä Purokatu.
Valtion Tykkitehtaan valmistama panssaritorjuntakanuuna Bofors 37K/36.
finna.fi
Valtion Tykkitehdas (VTT) perustettiin vuonna 1936 eduskunnan päätöksellä valmistamaan Suomen puolustusvoimille tykkejä ja peruskorjaamaan vanhaa tykkikalustoa. Nykyään tehdas on Valmetin Rautpohjan tehdas. Tehtaan päätuotteeksi muodostuivat paperikoneet, mutta se palasi asetuotantoon vielä 1950-70-luvuilla valmistaen puolustusvoimille raskaita 95 S 58-61 -sinkoja, joista viimeiset toimitettiin vuonna 1972.
Historia

Valtion Tykkitehtaan sijoituspaikaksi valittiin Jyväskylän Vasikkavuori, mutta se toimi ennen tehdasrakennuksen valmistumista Helsingin Katajanokalla Asevarikko 1:n yhteydessä.
Tehtaan kalusto ja työväki siirrettiin uusiin tiloihin junakuljetuksena 31. toukokuuta – 1. kesäkuuta 1938. Ensimmäinen tehtaan valmistama tykki oli Boforsin lisenssillä valmistettu panssaritorjuntakanuuna 37K/36, jota valmistettiin yhteensä 75 kpl. Talvi- ja jatkosodan aikana tehdas lisäksi kunnosti sotasaalistykkejä ja valmisti tykin laukauksia vuoreen louhituissa luolissa.
Tykkien valmistus loppui 5. syyskuuta 1944 ja tehdas liitettiin 1. toukokuuta 1946 osaksi Valtion Metallitehtaita (VMT). Kesällä 1946 sen nimeksi tuli Valtion Metallitehtaat, Rautpohjan Tehdas ja vuonna 1951 Valmet Rautpohjan Tehdas.
Tehtaalla valmistettiin sotakorvauksina erilaisia raskaan metalliteollisuuden tuotteita, kuten lokomobiileja ja tukkinostureita. Tuotantoa varten tehtaalle rakennettiin oma valimo.
Kirjallisuutta

Jokinen, Jukka: Tykki taipui paperikoneeksi - From field gun to paper machine. Valmet Rautpohja 50 1938-1988.  Jyväskylä:  Valmet Paperikoneet Oy, 1988.  ISBN 951-95880-6-X
Aiheesta muualla

1926 Kivääritehdas Tourulaan (valtra.com)
Jyväskylän tykkitehdas valmis. Vihkiäisjuhla huomenna, Aamulehti, 26.02.1939, nro 55, s. 4, Kansalliskirjaston digitaaliset aineistot
Agapio Racing Team

| Agapio Racing Team |
| --- | --- |
Yritysmuoto:  osakeyhtiö
Perustettu:  1990-luvun loppupuolella
Perustaja:  Pertti Nieminen
Lakkautettu:  dubbaustoiminta loppunut 2000-luvun alkupuolella
Toimitusjohtaja:  Pauli Talikka (2000-2001)
Kotipaikka:  Lehtisaari
Tuotteet:  dubbaukset
Infobox OKVirheellinen NIMI-arvo: 
Agapio Racing Team Oy / Nordic Agapio oli suomalainen piirrossarjojen dubbausyhtiö. Yhtiö toimi ensin vuosina 1993–1997 ja sen tilat sijaitsivat Helsingissä. 
Agapio jälkiäänitti 26 ensimmäistä Digimon-jaksoa, mutta Nelonen antoi Tuotantotalo Wernen dubata loput jaksot, koska katsojat valittivat Agapion dubbauksen laadusta.
Näyttelijät

Pauli Talikka
Eeva Penttilä
Valtteri Korpela
Antti Kainiemi
Lauri Putkonen
Oskari Paavonkallio
Agapion dubbaamia piirrossarjoja

Alvin ja pikkuoravat
Aarresaari
Calimero & ystävät (26 jaksoa)
Casper
Digimon Adventure (26 jaksoa)
Flipper & Lopaka
Halinallet
Hopeaharja
Ivanhoe
Peter Pan ja merirosvot
Pikku hippo
My Little Pony
Sissi
Taikabussin seikkailut/Taikabussin retket
Aiheesta muualla

Agapio Racing Team -aiheiset sivut (Arkistoitu – Internet Archive) – sisältää mm. ääni- ja videonäytteitä.
Agapio Racing Teamin tarina: Tämä mies oli luomassa Digimonia ja muita legendaarisia dubbauksia – HS.fi. 28.5.2015.
Golliwog

Golliwogg Florence Kate Uptonin kirjassa vuodelta 1895.
Golliwog (alun perin Golliwogg) on lastenkirjallisuuden hahmo, joka esiintyi yhdysvaltalaisen Florence Kate Uptonin (1873–1922) kirjoissa. Hahmo esittää mustaa minstrelilaulajaa.
Ensimmäisen kerran se nähtiin The Adventures of Two Dutch Dolls (1895) -kirjan kuvituksessa. Kirjan suosion myötä sille tehtiin 14 vuoden aikana kaksitoista jatko-osaa.
Golliwogille ei milloinkaan haettu tekijänoikeussuojaa, joten saksalainen Steiff alkoi 1909 tuottaa nukkeja ja hillovalmistaja Robertson otti sen tuotteittensa symboliksi. Suomessa hahmo on nähty Halvan lakritsi- ja salmiakkimattojen sekä lakritsipurkkien kyljessä ja Fazerin lakritsipatukoiden kuorissa. Englantia lukevat keskikoululaiset saivat tutustua Golliwogiin 1950-luvulla Ole Reuterin oppikirjassa Learn English, jossa oli Golliwog-runo ja sen kuvituksena Tove Janssonin karrikoitu piirros.
1980-luvulta lähtien hahmoa on alettu pitää rasistisena symbolina.
Säveltäjä Claude Debussyn pianolle sävelletyssä Children's Corner pianosarjassa on suosittu osa Golliwog’s Cakewalk. Tämän säveltämisen aikaan Florence Kate Uptonin suosio oli nousussa.
Aiheesta muualla

Kuvia tai muita tiedostoja aiheesta Golliwog Wikimedia Commonsissa
Alli

| Alli |
| --- | --- |
 Koiras.
Uhanalaisuusluokitus
 Vaarantunut  
  
Suomessa:
 Silmälläpidettävä  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Clangula
Laji::  hyemalis
Kaksiosainen nimi
 Clangula hyemalis  (Linnaeus, 1758) 

Katso myös
   Alli Wikispeciesissä   Alli Commonsissa 
Infobox OKNimi-testi OKIUCN-testi OK: 
Alli (Clangula hyemalis) on keskikokoinen musta-ruskea-valkea sorsalintu. IUCN on luokitellut sen vuodesta 2012 lähtien vaarantuneeksi lajiksi. Suomessa alli on luokiteltu silmälläpidettäväksi.
Nimi

K.E. Kivirikko on kirjannut seuraavia allin kansanomaisia nimiä: tunturialli (valkeapäinen koiras), tavallinen alli (ruskeapäinen koiras), isompialli, upseerialli, allisorsa. Historiallisia nimiä ovat olleet tohtaja (Schroderus, 1637, Lönnrot 1861), jääsuorsa (Lencqvist, 1760, Ganander, 1787, Helenius, 1838), kirsisuorsa (Ganander, 1787, Sadelin, 1810, Lönnrot, 1861) ja myös kirsipartti, jokisuorsa, jääpurri, hankelo ja allitelkkä.
Tieteellinen nimi Clangula hyemalis tulee latinan sanoista "kaikua" (lat. clangere) ja "talvi" (lat. hiems).
Koko ja ulkonäkö

Aikuisilla alleilla on valkea vatsapuoli, selkäpuoli on ruskean-mustan ja valkean kirjava sukupuolen ja vuodenajan mukaan. Koiraalla on keväällä pitkä pyrstöjouhi.
Sen pituus 38–60 cm, siipien kärkiväli 75 cm, paino 500–1 100 g. Sen ääntely kuulostaa huudolta ”a-al-li, a-al-li”, josta se on saanut nimensäkin.
Vanhin suomalainen rengastettu alli on ollut 22 vuotta, 7 kuukautta ja 9 päivää vanha. Se on samalla myös Euroopan vanhin alli.
Levinneisyys

Alli on muuttolintu, joka viettää kesänsä Pohjois-Atlantin rannoilla, Alaskassa, Pohjois-Kanadassa, Pohjois-Euroopassa ja Pohjois-Venäjällä. Suomessa alli pesii Tunturi-Lapin pienten järvien ja jokien rannoilla ja palsasoilla, yksittäisiä pesimishavaintoja on Perämeren rannikolta ja Pohjanmaan edustan saarilta.
Talveksi alli muuttaa etelämmäksi. Tärkein talvehtimisalue on Itämeri, jossa talvehtii noin 4,5 miljoonaa allia. Suomen Lapissa pesii noin 1 500 paria, mutta alleja havaitaan paljon enemmän, koska Pohjois-Venäjän allit levähtävät täällä muuttomatkoillaan, ja lauhoina talvina osa talvehtijoista jää Suomen etelärannikolle. Euroopan pesimäkannaksi arvioidaan 8 000–18 000 paria, Venäjän 350 000–500 000 paria. Maailman allipopulaation koko on 7,2–7,8 miljoonaa yksilöä.
Levinneisyys > Uhanalaisuus

IUCN luokitteli allin vaarantuneeksi lajiksi ja pilkkasiiven erittäin uhanalaiseksi keväällä 2012, sillä niiden Itämerellä talvehtivien määrä romahti kymmenessä vuodessa alle puoleen. Aiemmin alleja ammuttiin syksyisin esimerkiksi Suomessa noin 10 000 kappaletta. Syy kannan romahtamiseen on poikastuotannon huonous, minkä arvioidaan johtuvan ilmastonmuutoksesta. Myyrien vähentymisen vuoksi pedot syövät pohjoisessa merilintujen poikasia. Suomessa alli on luokiteltu vuodesta 2015 lähtien silmälläpidettäväksi.
Elinympäristö

Lajin elinympäristöä ovat tundran ja tunturien pienet järvet ja joet.
Lisääntyminen

Alli rakentaa pesänsä kasveista maalle, lähelle vesirajaa, toisinaan pesä voi kuitenkin sijaita jopa kilometrinkin päässä lähimmästä vesialueesta. Pesä vuorataan untuvilla. Pesintä alkaa kesä-heinäkuussa ja naaras munii 5–11 munaa, joita se hautoo 23–24 päivää. Haudonnan alkuvaiheessa koiras on pesän lähettyvillä, mutta naaras huolehtii jälkeläisistä käytännössä yksin tai lyöttäytyy yhteen muiden naaraiden kanssa. Emot hoitavat poikasia noin viisi viikkoa, jonka jälkeen emo jättää lentokykyiset poikaset. Allit tulevat sukukypsiksi kaksivuotiaina.
Ravinto

Alli syö simpukoita, kotiloita, äyriäisiä ja pikkukaloja, sekä muita pieniä mereneläviä, joita se löytää joko vedestä tai maalta.
Kirjallisuutta

Etelä, Jouko & Kumlander, Bo-Göran 1976: Alli Clangula hyemalis pesinyt Suomenlahdella. - Lintumies 2.1976 s. 63. SLY.
Panula, Pertti 1978: Allin erehdys. - Lintumies 1.1978 s. 24-25. LYL.
Salminen, Aarno 1981: Allin monet kasvot. - Lintumies 1.1981 s. 2-9. LYL.
Ilkka Koivisto ym.: Kodin suuri eläinkirja 1.  Espoo:  Weilin+Göös, 1978.  ISBN 951-35-1704-7
Yrjö Kokko 1961: Alli, jäänreunan lintu.
Aiheesta muualla

Alli Lintukuva-verkkopalvelussa
LuontoPortti: Alli (Clangula hyemalis)
ITIS: Clangula hyemalis (englanniksi)
| --- | --- |
Taksonitunnisteet:  Wikidata: Q26597  Wikispecies: Clangula hyemalis  ABA: lotadu  ADW: Clangula_hyemalis  Avibase: AF0C7BDEC7CEBAAC  BioLib: 8479  BirdLife: 22680427  BOLD: 10122  BOW: lotduc  BTO: bob2120  CoL: 5YVVD  CMS: clangula-hyemalis  eBird: lotduc  EoL: 45510598  EUNIS: 979  EURING: 2120  Fauna Europaea: 96532  Fauna Europaea (new): f7fef8ab-1b62-49e7-90a2-d01145af5983  GBIF: 2498273  GNAB: long-tailed-duck  IBC: long-tailed-duck-clangula-hyemalis  iNaturalist: 7170  IRMNG: 10590514  ITIS: 175147  IUCN: 22680427  NatureServe: 2.103301  NBN: NBNSYS0000000194  NCBI: 197941  Observation.org: 264  OBIS: 137071  ODNR: long-tailed-duck  Open Tree of Life: 316879  Paleobiology Database: 368732  Paleobiology Database: 368732  SeaLifeBase: 73602  TSA: 4503  WoRMS: 137071  Xeno-canto: Clangula-hyemalis  Laji.fi: MX.26427 
Allikoiras lennossa.
Allin munia.
Allinaaras kuuden poikasensa kanssa.
Grahamjauho

Grahamjauhon värin aiheuttavat jyvien tummat kuorikerrokset.
Grahamjauho on vehnästä kuorineen jauhettua täysjyväjauhoa.
Grahamjauho voidaan erottaa muista täysjyvävehnäjauhoista karkeamman koostumuksensa mukaan, mutta usein sanoja käytetään täysin synonyymeinä. Se on nimetty yhdysvaltalaisen presbyteeripapin Sylvester Grahamin (1794–1851) mukaan. Hän puhui kuorineen jauhetun vehnän puolesta sitä arvostaen.
Grahamjauhon erottaa esimerkiksi vehnäjauhoista se, että leivottaessa niistä muodostuu vähemmän sitkoa.
Grahamjauhoista valmistetaan muun muassa grahamsämpylöitä. Jauhoja voi käyttää myös muuhun leivontaan sekä puuroon muiden jauhojen tapaan. Jauhoja käytetään pienten leivonnaisten ja marjapiirakoiden leivontaan.
Luettelo Vimpelin julkisista taideteoksista ja muistomerkeistä

Luettelo Vimpelin julkisista taideteoksista ja muistomerkeistä sisältää Vimpelin kunnassa olevat pysyvät patsaat, muistomerkit ja muistolaatat.
Julkiset taideteokset, muistomerkit ja muistolaatat

Tämä luettelo on osa valtakunnallista Suomen julkisten taideteosten ja muistomerkkien luettelointia. Luettelossa on pysyvästi julkisilla paikoilla olevia taideteoksia, muistomerkkejä ja muistolaattoja sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen tai paljastuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).
| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| 1918 vapaussodan sankarien muistomerkki | Vimpelin pyöreän kirkon sankarihautausmaa, Patruunantie 28 |  | 63.162°N, 23.8226°E | Finne, GunnarGunnar Finne | 1922 |  |  |
| 1939-1944 talvi- ja jatkosodan sankarien muistomerkki | Vimpelin pyöreän kirkon sankarihautausmaa, Patruunantie 28 |  | 63.162°N, 23.8228°E | Wirkkala, IlmariIlmari Wirkkala | 1945 |  |  |
| Erkki Jäykän muistomerkki "Jäykänaura" | Patruunantie 15 |  | 63.1612°N, 23.8223°E | Anttila, OlliOlli Anttila | 1968 |   |  |
| Jääkärimuistomerkki | Vimpelin pyöreän kirkon sankarihautausmaa, Patruunantie 28 |  | 63.162°N, 23.8227°E |  | 1969 |  |  |
| Kalkintekijän muistolaatta ja -kivi | Kalkkitehtaantie |  | 63.1665°N, 24.0697°E |  | 1973 |  |  |
| Kalkkiuunimonumentti | Kantatie 68:n ja seututie 750:n kiertoliittymä |  | 63.1646°N, 23.8283°E |  | 2023 |  |  |
| Muualle haudattujen muistokivi "Uskon silmin" | Vimpelin hautausmaa, Vimpelintie 175 |  | 63.1537°N, 23.8407°E |  | 2023 |  |  |
| Pesäpalloilija-patsas | Lukkarinpuisto, Lakasenkuja 2 |  | 63.1614°N, 23.8215°E | Ovaska, KariKari Ovaska | 1989 |  |  |
| Pokelan komppanian muistomerkki | Urheilukentän kulmauksessa  Kotkanniementie | Pokela | 63.139°N, 23.777°E | Summanen, MarkkuMarkku Summanen | 1977 |  |  |
| Tervanpolton muistomerkki "Tervakivi" | Kalkkitehtaantie 1140 | Hallapuro | 63.1832°N, 24.1102°E | Niemi, MarttiMartti Niemi | 1996 |  |  |
| Vimpelin entinen suojeluskuntatalo (muistolaatta) | Talon pääoven vasemmalla puolella, Patruunantien ja Pontisentien kulma; Patruunantie 12 |  | 63.1597°N, 23.8243°E | Haveri-Nieminen, Marja-LiisaMarja-Liisa Haveri-Nieminen | 2009 |  |  |
| Vimpelin sotakoulun muistomerkki | Lakasenkuja |  | 63.1615°N, 23.8213°E | Virta, KariKari Virta | 1959 |  |  |
| Vimpelin sotaveteraanien muistokivi | Lakaniementie 744 | Pyhälahti | 63.0977°N, 23.7796°E |  | 1985 |  |   |
Cilli (suku)

Cilli (unk. Cillei), oli steiermarkilainen aatelissuku. Cillin kreiveillä oli valtakunnanruhtinaan arvo vuodesta 1436.
Suvun jäseniin kuuluivat:
Hermann II, Cillin kreivi, (* n. 1355–1435), Hermann I:n poika, Krainin Landeshauptmann, Dalmatian, Kroatian ja Slavonian baani, naimisissa kreivitär Anna von Schaunbergin kanssa.
Anna, edellisen tytär, Unkarin palatiini Miklós Garai nuoremman puoliso.
Barbara (1392–1451), edellisen sisar, Unkarin, Böömin ja Saksan kuningatar, keisari Sigismund Luxemburgilaisen puoliso.
Friedrich II, edellisen veli, murhasi vaimonsa, Veglia(Krk)-Modrušin kreivittären Elisabeth Frankopanin.
Ulrich II (n. 1405–1456), valtakunnanruhtinas ja Cillin kreivi, Unkarin valtionhoitaja, Friedrich II:n ja Elisabeth Frankopanin poika, Serbian despootti Đurađ Brankovićin vävy.
Anna, Hermann II:n serkun Vilhelmin tytär, Puolan kuningas Vladislav II Jagellon puoliso vuodesta 1402.
Jolly Jumpers

Jolly Jumpers on suomalainen rockyhtye, joka aloitti toimintansa Tyrnävällä vuonna 1980, julkaisi ensimmäisen studioalbuminsa vuonna 1988 ja lopetti ensimmäisen kerran vuonna 2009. Jolly Jumpersin musiikkia on luonnehdittu muun muassa “swamp bluesiksi”, “tundra garageksi”, “alternative countryksi” ja “desert rockiksi”. Yhtyeen levyjä ovat julkaisseet Gaga Goodies, Rubber Rabbit Rock’n’Roll Records, Bad Vugum, Hot Igloo, Bonga Bonga Records, Dull City Records ja Tug Rec.
Jolly Jumpersin vaikuttajiin kuuluvat muun muassa Dead Moon, Velvet Underground, Neil Young & Crazy Horse, Nick Cave and the Bad Seeds, Johnny Cash, P. J. Harvey, Gun Club ja Tom Waits.
Yhtye teki paluun vuonna 2017. Jukka Nousiainen liittyi Jolly Jumpersiin vuonna 2018.
Jäsenet

Petri Hannus – laulu, kitara
Marko Leuanniemi – basso
Keijo Pirkola – rummut
Arimatti Jutila – taustalaulu ja kitara
Julkaisut > Albumit

Woodshedding (1988,  Gaga Goodies, GOOD-3)
More Than One Hundred Rabbits! (1990,  Gaga Goodies, GOOD-13)
Rurality (1993,  Gaga Goodies, GOODCD-22)
Tyrnävä (1996,  Rubber Rabbit Rock’n’Roll Records)
Ruis (1998,  Bad Vugum, BAD-82CD)
Hometown Hi-Fi (2004,  Hot Igloo, HI-005)
Mobile Babylon (2006,  Tug Rec, TUG118)
Fantom Zone (2008,  Tug Rec/If Society, TUG-123 ja IF-43)
Rural Slang (2024, If Society)
Julkaisut > EP:t

Back to the Tom-Tom Town (1987,  Gaga Goodies, GAG-2)
Jambalaya (1994,  Gaga Goodies, GOCD-5)
Julkaisut > Singlet

”On the Stamp / Homecomin’ Sweetie Debbie” (1990, Gaga Goodies, GO-19)
”Purr / Blackstone Hill” (1993, Gaga Goodies, GO-31)
”Bebop City / Bottle and Chain” (2004, Bonga Bonga Records, bonga-004)
”Suki Suki / Pittsburgh Paranoids (Maw Power version) (2005, Dull City Records, DCR-011)
"Catskills Crash / Catskills Rock" (2017, Pupu's Bistro)
"Morning Glory / Proposal" (2018, Pupu's Bistro)
Julkaisut > Kokoelmilla

John Fogerty: Wrote a Song for Everyone (1996,  Rubber Rabbit Rock’n’Roll Records, kappale “Fly Away”)
Aiheesta muualla

Jolly Jumpers Digital Thunder
Jolly Jumpers Myspacessa (englanniksi)
Tasavallan yliopisto

| Tasavallan yliopisto> Universidad de la República |
| --- | --- |
 Yliopiston logo
Perustettu:  1849
Tyyppi:  julkinen
Rehtori:  Rodrigo Arim
Henkilökunta:  16 705
Opiskelijoita:  156 437
Sijainti:   Montevideo,  Uruguay
Sivusto:  https://udelar.edu.uy/portal/
Tasavallan yliopisto (esp. Universidad de la República) on uruguaylainen julkinen yliopisto. Se sijaitsee maan pääkaupungissa Montevideossa ja yliopiston vetovoima tuo kaupunkiin opiskelijoita ympäri maata. Opiskelijoita yliopistossa on 156 437 ja henkilökuntaa 16 705.
Yliopisto perustettiin 18. heinäkuuta 1849 presidentti Joaquín Suárezin määräyksellä, ja aluksi se toimi nimellä Tasavallan pääyliopisto (esp. Universidad Mayor de la República).
Vuonna 2018 yliopiston rehtoriksi valittiin Rodrigo Arim, joka uusi nelivuotiskautensa vuonna 2022.
Tiedekunnat

Yliopisto koostuu 17 tiedekunnasta:
Maataloustiede
Eläinlääketiede
Taiteet
Arkkitehtuuri ja kaupunkisuunnittelu
Luonnontieteet
Tekniikka
Kemia
Terveystiede
Lääketiede
Hammaslääketiede
Käyttäytymistiede
Liikuntatieteellinen
Talous- ja hallintotieteet
Yhteiskuntatieteet
Oikeustiede
Humanismi ja kasvatustiede
Viestintä- ja informaatiotiede
Suvi Teräsniskan diskografia

| 0 | 1 | 2 |
| --- | --- | --- |
 Suvi Teräsniska vuonna 2010
Julkaisut
| ↙Studioalbumit | 8 |  |
| ↙Kokoelmat | 1 |  |
| ↙Singlet | 21 |  |
| ↙Musiikkivideot | 2 |  |
Tämä on suomalaisen iskelmälaulaja Suvi Teräsniskan diskografia. Listasijoitukset viittaavat Suomen viralliseen albumi- ja singlelistaan sekä Suomen viralliseen latauslistaan.